钦定古今图书集成/明伦汇编/氏族典/第122卷 > 陈易
## 钦定古今图书集成/明伦汇编/氏族典/第122卷 > 陈易

按《尚友录》：“易字体常，少好学，该综经史，工诗。熙宁初，
游京师，会太学秋试，诸生竞求举易，以为非我所以
学，即弃去。乃从佛氏之徒论出世法，有所契，就邑蔡
溪之左，结庐而处，远荤绝欲，日惟一饭。遇风雨溪涨，
则并一盂饭间经旬不食，易亦自若。如是者五十年
不变。尝曰：‘性命之理，儒与释一也，顾为教不同耳’。”崇
宁初，举遗逸，又举八行，郡守郭重致礼聘易。易谢笺
曰：“早粗修于八行，晚但了于一心。心既本无，行亦何
有？”重不敢强。